বনফুল

**বনফুল** বা **বুনো ফুল** হলো এমন সপুষ্পক উদ্ভিদ, যা চাষ বা মানুষের যত্ন ছাড়া নিজে নিজেই বেড়ে ওঠে। ফুলের মতোই, বনফুলের সৌন্দর্য, গন্ধ এবং পরিবেশগত গুরুত্ব রয়েছে। এই ধরনের উদ্ভিদ সাধারণত কোনো সংকরজাত বা নির্বাচিত কাল্টিভার নয় এবং এগুলো স্থানীয় উদ্ভিদ হিসেবেই স্বীকৃত। বনফুল শব্দটি কেবল ফুল নয়, উদ্ভিদের পুরো অংশ বোঝাতেও ব্যবহৃত হয়। আজ পর্যন্ত পৃথিবীতে শনাক্তকৃত বুনো সপুষ্পক উদ্ভিদের প্রজাতি প্রায় ৩ লক্ষ, যদিও বহু হাজার প্রজাতির এখনও কোনো বর্ণনা হয়নি। এদের মধ্যে মাত্র ১,৫০০ প্রজাতি (প্রায় ০.৫%) মানুষ খাদ্য, পশুখাদ্য, আঁশ, পানীয়, কাঠ, ঔষধ, কিংবা ফুলের জন্য চাষ করে। বাকি সবই প্রকৃতিতে বন্য হিসেবে টিকে আছে। বিপুল সংখ্যক বনফুল পরিবেশের ভারসাম্য রক্ষা এবং অক্সিজেন যোগানদানে গুরুত্বপূর্ণ ভূমিকা রাখে। 

## দক্ষিণ এশিয়ায় বনফুল
বাংলাদেশ, পূর্ব ভারত ও মায়ানমার বনজ উদ্ভিদে সমৃদ্ধ অঞ্চল। বাংলাদেশ বিখ্যাত রুশ উদ্ভিদবিদ ভ্যাবিলভের মতে, চাষযোগ্য ফসলের ইন্দো-বার্মা উৎস কেন্দ্র। এ অঞ্চলের উদ্ভিদসমীক্ষার ইতিহাসও প্রাচীন—খ্রিস্টপূর্ব পঞ্চম শতাব্দীতে রচিত চরক সংহিতা এই অঞ্চলের ভেষজ উদ্ভিদের উল্লেখযোগ্য প্রাচীন দলিল।

আঠারো শতকের শেষ ভাগে এখানকার উদ্ভিদকুলের বৈজ্ঞানিক সমীক্ষা শুরু হয়। উইলিয়াম রক্সবার্গ, ন্যাথানিয়েল ওয়ালিচ, উইলিয়াম গ্রিফিথ এবং জেডি হুকার ছিলেন অগ্রগণ্য। হুকারের সাত খণ্ডের 'Flora of British India' (১৮৭২-১৮৯৭), ডেভিড প্রেইনের 'Bengal Plants' ও 'Flora of Sundribuns' (১৯০৩), এবং কালীপদ বিশ্বাসের 'ভারতীয় বনৌষধি' এই বিষয়ে উল্লেখযোগ্য কাজ।

বাংলাদেশ ন্যাশনাল হার্বেরিয়াম ১৯৭০-এর দশকে প্রতিষ্ঠার পর সারাদেশের বিপুলসংখ্যক উদ্ভিদ নমুনা সংগ্রহ করেছে। বাংলাদেশে শনাক্তকৃত প্রায় ৫,০০০ সপুষ্পক উদ্ভিদের অধিকাংশই বনফুলের প্রজাতি। এর মধ্যে ২১০ প্রজাতি বর্তমানে চাষাধীন।

যুক্তরাজ্যে প্লান্টলাইফ ইন্টারন্যাশনাল ২০০২ সালে "কাউন্টি ফুল" প্রকল্প চালু করে; প্রতিটি কাউন্টির জন্য স্থানীয় বুনো ফুল প্রতীক নির্বাচন করা হয়।
বাংলাদেশে, ন্যাশনাল হার্বেরিয়াম গবেষণা ও সংরক্ষণের ক্ষেত্রে উল্লেখযোগ্য ভূমিকা রাখছে।

## আবাস ও বাস্ত্তসংস্থান
বাংলাদেশের বনফুল বিভিন্ন পরিবেশে পাওয়া যায়: প্লাবনভূমি, উপকূলীয় ম্যানগ্রোভ বন, পূর্বাঞ্চলীয় পাহাড়, টিলাভূমি ও বিস্তীর্ণ জলাভূমি। প্রচুর বৃষ্টি, তাপমাত্রা ও আর্দ্রতা, এবং বর্ষাকাল—এসব বনফুল বৃদ্ধির মূল কারণ। বৈচিত্র্যপূর্ণ পরিবেশের জন্য এখানে নানা ধরনের প্রজাতি জন্মে। অন্যদিকে, জনসংখ্যা বৃদ্ধি, কৃষির বিস্তার ও বনাঞ্চল নিধনের কারণে অনেক স্থানীয় জাত (কাল্টিভার) এবং বুনো উদ্ভিদ বিপন্ন।

বনফুলের প্রজাতিগুলো সাধারণত পাঁচটি শ্রেণিতে বিভক্ত:
# প্লাবনভূমি ও কৃষিক্ষেতের উদ্ভিদকুল
# পথপাশ ও বসতবাড়ির আঙিনার উদ্ভিদকুল
# বন ও পাহাড়ের উদ্ভিদকুল
# স্বাদুপানির জলাভূমির উদ্ভিদকুল
# উপকূলীয় অঞ্চলের উদ্ভিদকুল

এই শ্রেণিবিভাগ সম্পূর্ণ নয়, কারণ অনেক প্রজাতি নানা বাস্ত্তসংস্থানে অভিযোজিত। 

### প্লাবনভূমি ও কৃষিক্ষেতের উদ্ভিদকুল
দেশের প্রায় সর্বত্রই প্লাবনভূমি ও কৃষিক্ষেত্র রয়েছে। বর্ষাকালে এই এলাকাগুলো ১–৩ মাস পর্যন্ত প্লাবিত থাকে। এখানে সাইপারেসি, কমেলিনেসি, অ্যামারান্টেসি, এরেসি, কম্পোসিটি, লাবিয়াটি, স্ক্রোফুলারিয়াসি গোত্রের নানা প্রজাতি জন্মায়। উল্লেখযোগ্য: কুলেকাড়া (*Hygrophila auriculata*), ছোট মোরগফুল (*Gomphrena celosioides*), ঢোলপাতা (*Commelina benghalensis*), ঝুরঝুরি (*Serratula pallida*), কাশ (*Saccharum spontaneum*), শেয়ালকাঁটা (*Argemone mexicana*) ইত্যাদি।

### পথপাশ ও বসতবাড়ির আশপাশের উদ্ভিদকুল
এই এলাকাগুলি সাধারণত প্লাবনের বাইরে। বর্ষায় আর্দ্র থাকে, বাকি সময় শুকনো। এখানে দেখা যায় বাসক, সর্পগন্ধা, আকন্দ, বিচুটি, গোবুরা, চাকুন্দা, বাবলা, জংলী শণ, পিতরাজ, ডেউয়া, কদম  এবং বেত।

### বন ও পাহাড়ের উদ্ভিদকুল
এখানে উন্মুক্ত, মিশ্র ও সংরক্ষিত বন, পার্বত্য চট্টগ্রাম ও সিলেটের চা-বাগান এলাকা অন্তর্ভুক্ত। উল্লেখযোগ্য উদ্ভিদ: নীল-লতা, নিম-আদা, গাইছা লতা, সাদা কলমি, পাহাড়ি কাশ, লেটকাঁটা, ডেরিশ করই , বনকলা এবং ও গোত্রের অনেক প্রজাতি।

### স্বাদুপানির জলাভূমির উদ্ভিদকুল
বিভিন্ন নদী, বিল, পুকুর ও খালে বিস্তৃত। এখানে জাতীয় ফুল সাদা শাপলা , ছোটকুট , হিজল , হেলেঞ্চা, চাঁদমালা, পাটিবেত/মুর্তা, পানিকাপর  এবং কচুরিপানা দেখা যায়।

### উপকূলীয় অঞ্চলের উদ্ভিদকুল
দেশের দক্ষিণের উপকূল, সুন্দরবনের ম্যানগ্রোভ বন ও জোয়ারভাটার অঞ্চল অন্তর্ভুক্ত। এখানকার উদ্ভিদকুল লবণসহিষ্ণু এবং পানির লবণাক্ততার জন্য অভিযোজিত। গুরুত্বপূর্ণ: গোলপাতা, হেন্তাল , হাড়গজা, সমুদ্দুর লাবুনি, পিন্ডারি, পরশপিপুল, বোলা, কেয়া, সাগর নিশিন্দা এবং নানা ম্যানগ্রোভ প্রজাতি। কিছু উপকূলীয় প্রজাতি: ছাগলঘুরি, সাগর কলমি, বন শণ।

## পরিবেশ ও বৈজ্ঞানিক গুরুত্ব
বনফুলেরা পৃথিবীর পরিবেশ সুরক্ষায় মৌলিক ভূমিকা পালন করে। অক্সিজেন সরবরাহ ছাড়াও, এরা জীববৈচিত্র্য রক্ষা এবং প্রাকৃতিক বাস্তুসংস্থানের ভারসাম্য বজায় রাখে। কিন্তু বনাঞ্চল ধ্বংস, কৃষি সম্প্রসারণ, নগরায়ন ও জলাভূমি ভরাটের কারণে এসব প্রজাতির অস্তিত্ব আজ হুমকির মুখে।

অনেক বনফুল উদ্ভিদ হৃদরোগ, পেপটিক আলসার, ফুসফুস, কিডনি ও অণ্ডকোষের ক্যানসার চিকিৎসায়, এমনকি গর্ভনিরোধক ঔষধ হিসেবেও ব্যবহৃত হয়। তবে মাত্র ৫,০০০ প্রজাতির গাছের ভেষজগুণ যথাযথভাবে যাচাই হয়েছে। বিশাল সম্ভাবনাময় এই জ্ঞানভাণ্ডার আজ হুমকির মুখে। অনেক প্রজাতি মানুষের অজান্তেই হারিয়ে যাচ্ছে। কিছু মানুষ অনেক সময় জ্ঞাতসারে বা অজ্ঞাতসারে বনফুলসহ বুনো উদ্ভিদ ধ্বংস করছে। ফলস্বরূপ, সমৃদ্ধ বন, মৌসুমী অরণ্য, এমনকি বসতবাড়ির চারপাশের গাছও বিপন্ন হয়ে পড়ছে। বিশ্বজুড়ে বনাঞ্চল ধ্বংসের হার প্রতি মিনিটে প্রায় ৪০ হেক্টর। এতে অনেক গুরুত্বপূর্ণ ও জীবনরক্ষক উদ্ভিদ দ্রুত নিশ্চিহ্ন হয়ে যাচ্ছে।

## কিছু গুরুত্বপূর্ণ বনফুলের উদাহরণ

* *[[অ্যাডোনিস আইস্টিভালিস]]*, সামার ফিজান্টস-আই
* *[[অ্যানাগ্যালিস]]*, পিম্পারনেল
* *[[অ্যাগ্রোস্টেমা গিথাগো]]*, কমন কর্ন-ককল
* *[[অ্যানথেমিস আরভেনসিস]]*, কর্ন ক্যামোমাইল
* *[[ক্যালিরহো ইনভলুক্রাটা]]*, পার্পল পপি-ম্যালো
* *[[সেন্টরিয়া সায়ানাস]]*, কর্নফ্লাওয়ার
* *[[কোরিওপসিস টিনক্টোরিয়া]]*, প্লেইন্স কোরিওপসিস
* *[[ডায়ানথাস বারবাটাস]]*, সুইট উইলিয়াম
* *[[ডিজিটালিস পারপুরিয়া]]*, ফক্সগ্লোভ
* *[[ডিমরফোথেকা সিনুয়াটা]]*, কেপ মেরিগোল্ড
* *[[এসচসোলজিয়া ক্যালিফোর্নিকা]]*, ক্যালিফোর্নিয়া পপি
* *[[ফিকারিয়া ভার্না]]*, লেসার সেলানডাইন
* *[[গ্লেবিওনিস সেজেটাম]]*, কর্ন মেরিগোল্ড
* *[[গিপসোফিলা এলিগ্যান্স]]*, বেবিজ-ব্রেথ
* ''লান্টানা'' spp., ঝোপ ভারবিনা
* *[[পাপাভার রোয়াস]]*, কমন পপি
* *[[পেটাসাইটস হাইব্রিডাস]]*, বাটারবার
* *[[ফ্লক্স ড্রুমন্ডি]]*, বাৎসরিক ফ্লক্স
* *[[পোটেন্টিলা স্টেরিলিস]]*, স্ট্রবেরিলিফ সিনকোফয়েল
* *[[প্রুনাস পাডাস]]*, বার্ড চেরি
* *[[সিলিনে লাটিফোলিয়া]]*, হোয়াইট ক্যাম্পিয়ন
* *[[তুসিলাগো ফারফারা]]*, কোল্টসফুট
* *[[ভায়োলা রিভিনিয়ানা]]*, ডগ-ভায়োলেট
* *[[ভায়োলা ট্রাইক্যালার]]*, বুনো প্যানসি

## আরও দেখুন
* আগাছা

## সূত্র


## বহিঃসংযোগ

* বুনো ফুল ম্যাগাজিন—বুনো ফুল ও স্থানীয় উদ্ভিদের ব্যবহার এবং সংরক্ষণ নিয়ে প্রচার করে, লেডি বার্ড জনসন ওয়াইল্ডফ্লাওয়ার সেন্টার। পূর্বে এটি নর্থ আমেরিকান নেটিভ প্ল্যান্ট সোসাইটি কর্তৃক প্রকাশিত।
* প্ল্যান্টলাইফ, যুক্তরাজ্য
* সাইপ্রাসের বুনো ফুল—উত্তর সাইপ্রাসের ১২৫০টি স্থানীয় উদ্ভিদ প্রজাতি নিয়ে তথ্য।
* অন্টারিওর বুনো ফুল—অন্টারিও (কানাডা) ও উত্তর-পূর্ব আমেরিকার বুনো ফুল নিয়ে বিস্তারিত তথ্য।
* উত্তর-পূর্ব রাজ্যের বুনো ফুল। (১৮৯৫)—উত্তর-পূর্ব যুক্তরাষ্ট্রের ৩০৮টি পরিচিত ফুলের বর্ণনা।
* পশ্চিম যুক্তরাষ্ট্রের বুনো ফুল প্রতিবেদন
* এনপিআইএন: স্থানীয় উদ্ভিদ ডেটাবেস
* স্থানীয় উদ্ভিদ ডেটাবেস—নর্থ আমেরিকান নেটিভ প্ল্যান্ট সোসাইটি থেকে

বিষয়শ্রেণী:ফুল